钦定古今图书集成/明伦汇编/闺媛典/第050卷 > 胡尚䌹妻程氏
## 钦定古今图书集成/明伦汇编/闺媛典/第050卷 > 胡尚䌹妻程氏

按《明外史列女传》：程氏，扬州胡尚䌹妻。尚䌹婴危疾，
妇刲腕肉啖之，不能咽而卒，妇号恸不食二日，时怀
孕四月，或曰：“‘得男可延夫嗣，徒死何为’？答曰：‘吾亦知
之，倘生女，未免苟活数月耳’。因复食，弥月果生男，明
年殇，即前谢翁姑曰：‘媳不能常侍奉，有娣姒在，无悲
也’。复绝食。越二日，其姑抚之曰：‘尔父母家二百里中，
若不俟面诀乎’？”妇曰：“可急迎之。”日饮米渖一匙以待。
迨。十二日，父母遣幼弟至，妇曰：“是即可白吾志。”自是
滴水不入口。姑向之泣，则曰：“儿若再嫁，则当哭，此好
事何哭为？”徐简奁中簪珥，令办后事，以其馀散家人
并邻妪尝过问者，复自卜曰：“十八九日皆良，吾当逝。
向曾刲肉救夫，夫不可救，以灰和之”置床头。附吾左
腕。以示全归。遂卒。